PASLAUGOS TEIKIMO SUTARTIS

Data

**Uždaroji akcinė bendrovė „Toksika“**, pavojingųjų atliekų tvarkymo licencijos Nr. 001168, toliau vadinama **Paslaugos teikėju,** ir **ĮMONĖS PAVADINIMAS** (atliekų turėtojas), toliau vadinama **Paslaugos gavėju,** iš kitos pusės, toliau abi kartu vadinamos Šalimis, o kiekviena atskirai – Šalimi, sudarėme šią Sutartį:

1. SUTARTIES OBJEKTAS

Nafta ar jos produktais (toliau NP) užteršto grunto (17 05 03 01\*, 17 05 03 02\*) (toliau NG), naftos produktais užteršto dumblo (01 05 05\*, 05 01 03\*, 05 01 06\*, 05 01 09\*, 07 02 11\*, 10 01 20\*, 13 05 01\*, 13 05 02\*, 13 05 03\*, 13 05 08\*, 13 08 99\*, 16 07 08\*, 17 05 05 01\*, 17 05 05 02\*, 19 11 05\*) (toliau ND), naftos produktais užteršto vandens (13 05 07\*, 13 04 03\*) (toliau NV) ir kitų atliekų, kurias **Paslaugos teikėjas** turi teisę tvarkyti pagal galiojančius TIPK leidimus, galutinis sutvarkymas iki Lietuvos Respublikos aplinkos apsaugos normatyviniame dokumente LAND 9-2009 (Naftos produktais užterštų teritorijų tvarkymo aplinkos apsaugos reikalavimai) nustatytų normatyvų (toliau **Paslauga**).

1. PASLAUGOS TEIKĖJo ĮSIPAREIGOJimai

2.1. Vadovaudamasis galiojančių Atliekų tvarkymo taisyklių ir kitų aplinkos apsaugos teisės aktų reikalavimais, **Paslaugos teikėjas** įsipareigoja bendrovės darbo valandomis priimti tvarkyti šios Sutarties 1 skyriuje nurodytas pavojingąsias atliekas (toliau PA), taikydamas šios Sutarties 4 skyriuje nurodytus **Paslaugos** įkainius. Esant neigiamai oro temperatūrai **Paslaugos teikėjas** turi teisę nepriimti skystų atliekų.

2.2. **Paslaugos teikėjas** privalo turėti galiojančius leidimus, licencijas ir kitus privalomus dokumentus, būtinus suteikti Sutartyje nurodytoms Paslaugoms.

2.3. **Paslaugos teikėjas** įsipareigoja tinkamai, galiojančių teisės aktų nustatytais terminais tvirtinti krovinio važtaraščius, atliekų vežimo lydraščius bei kitus krovinių gabenimo dokumentus Valstybinės mokesčių inspekcijos elektroninių važtaraščių posistemyje i.VAZ ir Vieningoje gaminių, pakuočių ir atliekų apskaitos informacinėje sistemoje GPAIS.

2.4. **Paslaugos teikėjas** įsipareigoja pagal galiojančių teisės aktų reikalavimus įkelti į GPAIS informaciją apie šią Sutartį, kad **Paslaugos gavėjas**  galėtų perduoti šios Sutarties 1 skyriuje nurodytas atliekas.

2.5. **Paslaugos teikėjas** atsako už tinkamą galutinį PA sutvarkymą, tuo atveju, jeigu **Paslaugos gavėjas** perdavė PA laikydamasis šios Sutarties bei teisės aktų reikalavimų.

2.6. Įgyvendinant principą „Teršėjas moka“ **Paslaugos gavėjas** yra atsakingas už galutinį atliekų sutvarkymą, tai reiškia, jog **Paslaugos gavėjui** neatsiskaičius už atliekų sutvarkymą Sutartyje numatytomis sąlygomis, **Paslaugos teikėjas**, kai tai technologiškai yra įmanoma turi teisę gražinti atliekas **Paslaugos gavėjui**,apie tai informuojant kontroliuojančias institucijas. Tokiu atveju atliekų grąžinimo kaštus privalo padengti **Paslaugos gavėjas**.

1. PASLAUGOS GAVĖJo ĮSIPAREIGOJimai

3.1. **Paslaugos gavėjas** įsipareigoja, vadovaudamasis galiojančiomis Atliekų tvarkymo taisyklėmis, aplinkos apsaugos, darbų saugos ir kitų teisės aktų nustatytais reikalavimais, tinkamai (nekeldamas rizikos žmonių sveikatai ir aplinkai) pristatyti ir perduoti PA, nurodytas šios Sutarties 1 skyriuje, **Paslaugos teikėjui** į Klaipėdos grunto valymo aikštelę (Birbinčių g. 59, Kiškėnų k., Klaipėdos r.) arba Jonavos grunto valymo aikštelę (Daigučių k. 1, Kulvos seniūnija, Jonavos r.) transportu, atitinkančiu pavojingąsias atliekas vežančiam transportui keliamus reikalavimus.

3.2. **Paslaugos gavėjas** įsipareigoja užtikrinti, kad krovinio važtaraštis būtų tinkamai surašytas ir teisės aktuose nustatytais terminais deklaruotas Valstybinės mokesčių inspekcijos elektroninių važtaraščių posistemyje i.VAZ.

3.3. **Paslaugos gavėjas** įsipareigoja užtikrinti kad galiojančių teisės aktų nustatytais terminais atliekų vežimo lydraštis būtų tinkamai parengtas ir užregistruotas Vieningoje gaminių, pakuočių ir atliekų apskaitos informacinėje sistemoje GPAIS.

3.4. **Paslaugos gavėjas** įsipareigoja galiojančių Lietuvos Respublikos teisės aktų nustatyta tvarka identifikuoti perduodamas tvarkyti PA, deklaruoti atvežamose atliekose esančią naftos produktų ir kitų teršalų koncentraciją, pateikdamas laboratorijos, turinčios leidimą atlikti taršos šaltinių išmetamų ir (arba) išleidžiamų į aplinką teršalų ir teršalų aplinkos elementuose (ore, vandenyje, dirvožemyje) laboratorinius tyrimus ir (ar) matavimus ir (ar) imti ėminius laboratoriniams tyrimams atlikti (toliau tekste – laboratorija) protokolą. Protokolas ne vėliau kaip iki faktinio atliekų pristatymo **Paslaugų teikėjui**, turi būti pateikiamas elektroniniu būdu ar pristatomas kartu su PA atliekomis. Kilus abejonių dėl pristatytų PA atitikimo protokole nurodytai informacijai, **Paslaugos teikėjas** turi teisę atlikti kontrolinius pristatytų PA laboratorinius tyrimus.

3.5. Tuo atveju, jei **Paslaugos gavėjas**, 3.4. punkte numatyta tvarka nepateikia laboratorijos protokolo, **Paslaugos teikėjo** atstovas, dalyvaujant **Paslaugos gavėjo** atstovui, paima ėminį NP ir kitų teršalų nustatymui už 4.8. punkte nurodytą kainą. **Paslaugos gavėjas** praranda bet kokią teisę ginčyti gautus **Paslaugos teikėjo** atliktų laboratorinių tyrimų rezultatus, taip pat teikti naujų, papildomų, atliktų savarankiškai laboratorinių tyrimų protokolus, jeigu perduodamas atliekas **Paslaugos gavėjas** Sutarties 3.4. punkte nustatyta tvarka nepateikė laboratorijos protokolo ir neatvyko / nedalyvavo **Paslaugos teikėjui** paimant ėminius laboratoriniams tyrimams. **Paslaugos gavėjui** nepateikus tyrimų protokolo, **Paslaugos teikėjas** ėminius ima iš kart **Paslaugos gavėjui** pristačius atliekas, todėl atskirai apie ėminių ėmimo laiką **Paslaugos teikėjas** nėra informuojamas.

3.6. **Paslaugos gavėjas**, pasirašydamas šią Sutartį, patvirtina ir įsipareigoja, kad perduodamose PA kitų cheminių medžiagų, nurodytų Cheminėmis medžiagomis užterštų teritorijų tvarkymo aplinkos apsaugos reikalavimų, patvirtintų Lietuvos Respublikos aplinkos ministro 2008-04-30 įsakymu Nr. D1-230 (aktuali redakcija) 3-iame priede, ribinės vertės neviršys III-iai jautrių taršai teritorijų grupei taikomų normatyvų. Prioritetinių pavojingų medžiagų, pavojingų medžiagų ir kitų Lietuvoje kontroliuojamų medžiagų, įskaitant sunkiuosius metalus ir riebalus, koncentracijos skystose atliekose (naftos produktais užterštas vanduo) neturi viršyti didžiausių leidžiamų koncentracijų į gamtinę aplinką normų, nustatytų Nuotekų tvarkymo reglamente. **Paslaugos teikėjas** turi teisę atsisakyti priimti atliekas, jeigu iš pateikto tyrimų protokolo ar kitos informacijos, gali daryti prielaidą, jog PA neatitinka šiame punkte numatytų reikalavimų.

3.7. Organoleptiškai ar kitais metodais nustačius, kad perduodamose PA naftos produktų koncentracija viršija **Paslaugos gavėjo** pateiktame laboratorijos protokole deklaruotą užterštumą arba 3.6 punkte minimų medžiagų koncentracija viršija leistinas normas, **Paslaugos teikėjas** turi teisę atlikti kontrolinius laboratorinius tyrimus, apie tai informavęs **Paslaugos** **gavėją** elektroniniu paštu. **Paslaugos** **gavėjo** atstovo neatvykimas / nedalyvavimas paimant ėminius nesuteikia jam teisės ginčyti nustatytus laboratorinių tyrimų rezultatus. Laboratorinius tyrimus apmoka **Paslaugos** **teikėjas**, jei NP ir kitų 3.6 punkte minimų teršalų koncentracija atitinka laboratorijos protokole pateiktus duomenis ir neviršija leistinų normų; priešingu atveju tyrimus apmoka **Paslaugos gavėjas**. Jei 3.6 punkte minimų medžiagų koncentracija viršija leistinas normas, **Paslaugos gavėjas** įsipareigoja apmokėti PA utilizavimo / perdavimo atitinkamas pavojingąsias atliekas tvarkantiems atliekų tvarkytojams paslaugos kainą, transportavimo kainą bei su tuo susijusias papildomas išlaidas; komercinis pasiūlymas dėl galutinio atliekų tvarkymo, atliekas perduodant kitiems tvarkytojams yra pateikiamas kartu su tyrimų rezultatais.

3.8. Esant neigiamai oro temperatūrai, **Paslaugos gavėjas** įsipareigoja iš anksto suderinti su **Paslaugos teikėju** NG, ND, NV perdavimą. **Paslaugos teikėjas** pasilieka teisę atsisakyti priimtiNG, ND, NV esant neigiamai oro temperatūrai.

3.9. **Paslaugos gavėjas** įsipareigoja turėti galiojančius leidimus, licencijas, kitus būtinus dokumentus, reikalingus atlikti šioje Sutartyje prisiimtus įsipareigojimus.

3.10. **Paslaugos gavėjas** patvirtina, jog PA pristatys tik kvalifikuoti, apmokyti darbuotojai, kurie laikysis **Paslaugos teikėjo** darbų saugos reikalavimų. Atliekos bus pristatomos tik naudojant tam skirtą, geros techninės būklės spec. techniką.

3.11. **Paslaugos gavėjas** įsipareigoja be **Paslaugos teikėjo** raštiško sutikimo nenaudoti šios Sutarties dalyvaudamas viešųjų pirkimų konkursuose, susijusiuose su PA tvarkymu.

3.12 **Paslaugos gavėjas** įsipareigoja leisti **Paslaugos teikėjui** naudoti **Paslaugos gavėjo** logotipą bei kitą nekonfidencialią informaciją, pristatant **Paslaugos teikėjo** klientus bei teikiamas paslaugas.

1. PASLAUGOS KAINA IR ATSISKAITYMO TVARKA

4.1. Pavojingųjų atliekų priėmimo tvarkymui kaina priklauso nuo atliekos faktinio užterštumo naftos produktais:

|  |  |  |  |
| --- | --- | --- | --- |
| **Atliekos tipas** | **Atliekų kodai** | **Užterštumas g/kg** | **Kaina Eur/t be PVM** |
| NG ir ND | 17 05 03 01\*,  17 05 03 02\* 01 05 05\*,  05 01 03\*,  05 01 06\*, 05 01 09\*,  07 02 11\*, 10 01 20\*,  13 05 01\*,  13 05 02\*, 13 05 03\*,  13 05 08\*,  13 08 99\*,  16 07 08\*,  17 05 05 01\*  17 05 05 02, 19 11 05\* | ≤5 g/kg | 80,00 |
| >5÷≤ 10 g/kg | 100,00 |
| >10÷≤ 30 g/kg | 130,00 |
| >30÷≤ 50 g/kg | 160,00 |
| >50÷≤80 g/kg | 210,00 |
| >80 g/kg | Nuo 400,00 |
| NV | 13 04 03\*;  13 05 07\* | ≤ 500 mg/l | 80,00 |
| >500 mg/l÷≤ 1500 mg/l | 140,00 |
| >1500mg/l÷≤2500mg/l | 200,00 |
| >2500 mg/l÷≤ 5000 mg/l | 300,00 |
| > 5000 mg/l | Nuo 400,00 |

4.2. Jei vežėjas veža ND kartu su NV (pvz., iš degalinių), kaina nustatoma visą kiekį skaičiuojant kaip ND.

4.3. Paslaugos **teikėjas** turi teisę vienašališkai nustatyti **Paslaugos** kainą, 1) kai grunto ar dumblo užterštumas NP didesnis negu 100 g / kg; 2) kai vandens užterštumas NP didesnis kaip 5 g / l; 3) kai perduodamos atliekos yra užterštos kitomis cheminėmis medžiagomis, nurodytomis Cheminėmis medžiagomis užterštų teritorijų tvarkymo aplinkos apsaugos reikalavimų, patvirtintų Lietuvos Respublikos aplinkos ministro 2008-04-30 įsakymu Nr. D1-230 (aktuali redakcija) 3-iame priede, kurių ribinės vertės viršija III-iai jautrių taršai teritorijų grupei taikomų normatyvų; 4) kai prioritetinių pavojingų medžiagų, pavojingų medžiagų ir kitų Lietuvoje kontroliuojamų medžiagų, įskaitant sunkiuosius metalus ir riebalus, koncentracijos skystose atliekose (naftos produktais užterštas vanduo) viršija didžiausių leidžiamų koncentracijų į gamtinę aplinką normas, nustatytas Nuotekų tvarkymo reglamente, jei **Paslaugos gavėjas** perdavė atliekas iš anksto nesudaręs rašytinio susitarimo dėl tokio tipo atliekų pridavimo.

4.4. Kitų atliekų, kurias P**aslaugos teikėjas** turi teisę tvarkyti pagal galiojančius TIPK leidimus, tvarkymo kaina nustatoma atskiru rašytiniu susitarimu, įvertinus užterštumą, cheminę bei granuliometrinę sudėtį, atvežamą kiekį, metų laiką ir kitus atliekų tvarkymo kaštams svarbius faktorius.

4.5. **Paslaugos gavėjas** įsipareigoja mokėti už NG, ND, NV tvarkymą pagal 4.1. punkte pateiktą kainos nustatymo tvarką ir **Paslaugos** teikimo metu galiojantį standartinį PVM.

4.6. **Paslaugos gavėjas** įsipareigoja apmokėti už tvarkyti pristatomo NG, ND, NV kontrolinę naftos kiekio analizę 45,00 Eur ir **Paslaugos** teikimo metu galiojantį standartinį PVM. Už 3.5. punkte nurodytų teršalų kontrolinius tyrimus **Paslaugos gavėjas** įsipareigoja kompensuoti pagal tyrimus atlikusių laboratorijų sąskaitas bei padengti mėginių ėmimo, bei transportavimo sąnaudas.

4.7. **Paslaugos gavėjas** už perduodamas tvarkyti PA ir atliktus laboratorinius tyrimus apmoka per 15 kalendorinių dienų nuo PVM sąskaitos faktūros pateikimo dienos. PVM sąskaita faktūra išrašoma pristačius PA ir išsiunčiama Sutartyje nurodytu elektroninio pašto adresu per 5 darbo dienas nuo PVM sąskaitų faktūrų išrašymo dienos. Popierinis PVM sąskaitos faktūros egzempliorius neteikiamas. Visi ir bet kokie mokėjimai pagal Sutartį turi būti atliekami šiame Sutarties punkte nurodyta tvarka ir terminais.

4.8. Už piniginės prievolės termino praleidimą **Paslaugos teikėjas** turi teisę reikalauti 0,05 proc. dydžio delspinigius už kiekvieną praleistą dieną nuo sumos, kuriai sumokėti praleistas terminas. **Paslaugos gavėjui** delsiant atsiskaityti daugiau kaip 30 kalendorinių dienų, **Paslaugos teikėjas** turi teisę reikalauti 0,10 proc. dydžio delspinigius už kiekvieną praleistą dieną nuo sumos, kuriai sumokėti praleistas terminas

4.9. **Paslaugos teikėjas** pasilieka teisę keisti paslaugų teikimo kainas apie tai raštu informuodamas **Paslaugos gavėją** ne vėliau kaip prieš 30 kalendorinių dienų.

4.10. **Paslaugos teikėjas** turi teisę nepriimti tvarkymui PA, jei **Paslaugos gavėjo** skola pradelsiama ilgiau nei 30 kalendorinių dienų arba skolos suma viršija 2000 (du tūkstančius) eurų. **Paslaugų teikėjas** turi teisę nepriimti tvarkymui PA ar reikalauti avansinio mokėjimo, jeigu **Paslaugos gavėjo** mokumas bendrovei kelią pagrįstų abejonių.

1. KITOS SĄLYGOS

5.1. Sutartis įsigalioja nuo Sutarties pasirašymo dienos ir galioja (1 metus) vienerius metus, tačiau bet kokiu atveju iki tol, kol Šalys visiškai ir tinkamai įvykdys visus šioje Sutartyje nustatytus savo įsipareigojimus. Sutartis gali būti pratęsiama rašytiniu Šalių susitarimu.

5.2. Sutartis gali būti keičiama arba papildoma tik raštišku Šalių susitarimu.

5.3. Sutartis gali būti **Paslaugos gavėjo** nutraukta vienašališkai ne teismo tvarka tik visiškai atsiskaičius už suteiktas paslaugas.

5.4. **Paslaugos teikėjas** turi teisę Sutartį nutraukti vienašališkai ne teismo tvarka, įspėjęs **Paslaugos gavėją** prieš 15 kalendorinių dienų.

5.5. Šalys įsipareigoja tarpusavio santykiuose laikytis konfidencialumo ir neatskleisti raštu, žodžiu ar kitokiu būdu tretiesiems asmenims jokios komercinės, dalykinės informacijos, gautos vykdant šią Sutartį.

5.6. Ginčai ir nesutarimai tarp Šalių sprendžiami geranoriškai, o nesutarus – Lietuvos Respublikos įstatymų nustatyta tvarka teisme pagal UAB „Toksika“ buveinės vietą.

5.7. Šalys privalo raštu informuoti viena kitą apie Sutarties 7 dalyje nurodytų duomenų pasikeitimą per 5 kalendorines dienas. Jeigu Šalis neįvykdo šio įsipareigojimo, visa korespondencija jai siunčiama Sutarties 7 dalyje nurodytais adresais (numeriais) ir laikoma, kad Šalis šią korespondenciją gavo.

5.8. Sutartis sudaryta abiem Šalims pasirašant kvalifikuotu elektroniniu parašu. Popieriniai Sutarties egzemplioriai neteikiami.

**6. ASMENS DUOMENŲ TVARKYMAS**

6.1. Vykdydamos Sutartį ir tvarkydamos viena iš kitos gaunamus asmens duomenis, Šalys įsipareigoja laikytis 2016 m. balandžio 27 d. Europos Parlamento ir Tarybos Bendrojo duomenų apsaugos reglamento (ES) 2016/679, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

6.2. Šalys įsipareigoja asmens duomenis saugoti ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys saugomi Sutarties galiojimo laikotarpiu ir jai pasibaigus tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.

6.3. Šalys įsipareigoja raštu informuoti viena kitą apie kiekvieną asmens duomenų saugumo pažeidimą, susijusį su kitos Šalies perduotais duomenimis, nurodant pažeidimo pobūdį, mastą, priemones, kurių imtasi ar rekomenduojama imtis, kad būtų sumažintos pažeidimo neigiamos pasekmės.

1. ŠALIŲ REKVIZITAI

|  |  |
| --- | --- |
| **Paslaugos teikėjas** | **Paslaugos gavėjas** |
| Uždaroji akcinė bendrovė „Toksika“ | Įmonės pavadinimas |
| Kuro g. 15, Vilnius | Adresas |
| Įmonės kodas: 244670310 | Įm. kodas: |
| PVM mokėtojo kodas: LT446703113 | PVM kodas: |
| A.s. LT907300010002397925 | Tel.: |
| Swedbank AB, banko kodas 73000 | El. paštas: |
| Tel. (0) 2505302 |  |
| El. paštas: vilnius@toksika.lt |  |
|  |  |
| Sutartį parengė UAB „Toksika“ |  |
| Pareigos  Vardas pavardė  El. paštas |  |